อาร์เอ็มเอส มาเจสติก (ค.ศ. 1914)

เรือเดินสมุทรสัญชาติบริติช (1914)
"เอ็สเอ็ส บิสมาร์ค" เปลี่ยนทางมาที่นี่ สำหรับเรือประจัญบานเยอรมัน ดูที่ เรือประจัญบานบิสมาร์ค
| --- | --- |
ภาพถ่ายของอาร์เอ็มเอส มาเจสติกโดยเอฟ. จี. โอ. สจวร์ต ป. 1922
ประวัติ
เยอรมนี
ชื่อ: เอ็สเอ็ส บิสมาร์ต (SS Bismarck)
ตั้งชื่อตาม: อ็อทโท ฟ็อน บิสมาร์ค
เจ้าของ: ฮัมบวร์คอเมริคาไลน์
อู่เรือ: โบลห์มอุนท์ฟ็อสส์
ปล่อยเรือ: 1913
เดินเรือแรก: 20 มิถุนายน 1914
ความเป็นไป: มอบแก่ไวต์สตาร์ไลน์ในปี 1920 เป็นค่าปฏิกรรมสงครามสำหรับการอับปางของเอชเอ็มเอชเอส บริแทนนิก
 สหราชอาณาจักร
ชื่อ: อาร์เอ็มเอส มาเจสติก (RMS Majestic)
เจ้าของ:  1922–1934: ไวต์สตาร์ไลน์  1934–1936: คูนาร์ด-ไวต์สตาร์ไลน์  1936-1939: ราชนาวี 
ผู้ให้บริการ:  1922–1934: ไวต์สตาร์ไลน์  1934–1936: คูนาร์ด-ไวต์สตาร์ไลน์ 
ท่าเรือจดทะเบียน: ลิเวอร์พูล (1922–1936)
Maiden voyage: 11 พฤษภาคม 1922
บริการ: เมษายน 1922
หยุดให้บริการ: 19 กันยายน 1939
เปลี่ยนชื่อใหม่: เรือหลวงแคเลโดเนีย (HMS Caledonia) (23 เมษายน 1937)
ความเป็นไป: ถูกเพลิงไหม้และอับปางลงในวันที่ 29 กันยายน 1939 และถูกแยกชิ้นส่วนในปี 1943
ลักษณะเฉพาะ
ชั้น::  อิมเพอราทอร์
ขนาด (ตัน)::  56,551 ตันกรอส  26,324 ตันเนต
ความยาว::  956.0 ฟุต (291.4 เมตร)
ความกว้าง::  100.1 ฟุต (30.5 เมตร)
กินน้ำลึก::  36 ฟุต (11.0 เมตร)
ระบบพลังงาน::  48 × หม้อไอน้ำ  กำลัง 66,000 shaft horsepower (49,000 กิโลวัตต์)
ระบบขับเคลื่อน::  4 × กังหันไอน้ำพาร์สันส์  4 × ใบจักรแบบเกลียว
ความเร็ว::  23.5 นอต (43.5 กิโลเมตรต่อชั่วโมง; 27.0 ไมล์ต่อชั่วโมง) 25 นอต (46 กิโลเมตรต่อชั่วโมง; 29 ไมล์ต่อชั่วโมง) (สูงสุด)
ความจุ::  ผู้โดยสาร 2,145 คน:  ชั้นหนึ่ง 750 คน  ชั้นสอง 545 คน  ชั้นสาม 850 คน
หมายเหตุ::  ไม่เคยให้บริการแก่ฮัมบวร์คอเมริคาไลน์ตามที่สร้างขึ้นมา เป็นเรือเดินสมุทรที่ใหญ่ที่สุดที่เคยดำเนินการโดยอิสระภายใต้ธงไวต์สตาร์ไลน์
อาร์เอ็มเอส มาเจสติก (อังกฤษ: RMS Majestic) เป็นเรือเดินสมุทรสัญชาติบริติชที่ให้บริการบนเส้นทางมหาสมุทรแอตแลนติกเหนือของสายการเดินเรือไวต์สตาร์ เปิดตัวครั้งแรกใน ค.ศ. 1914 ในนาม เอ็สเอ็ส บิสมาร์ค (SS Bismarck) ของสายการเดินเรือฮัมบวร์คอเมริคา (ฮาพัค) ด้วยระวางบรรทุกรวม 56,551 ตัน เธอจึงเป็นเรือที่ใหญ่ที่สุดที่ไวต์สตาร์ดำเนินการภายใต้ธงของตนเองและเป็นเรือที่ใหญ่ที่สุดในโลกจนกระทั่งการสร้างแอ็สแอ็ส นอร์ม็องดี (SS Normadie) เสร็จสิ้นใน ค.ศ. 1935
เรือลำนี้เป็นเรือลำที่สามและใหญ่ที่สุดของกลุ่มเดินสมุทรแฝดสามของสายการเดินเรือฮัมบวร์คอเมริคา (Hamburg America Line) สัญชาติเยอรมัน ซึ่งสร้างเสร็จล่าช้าเนื่องมาจากสงครามโลกครั้งที่หนึ่ง เรือลำนี้ไม่เคยแล่นภายใต้ธงเยอรมันยกเว้นในการทดสอบเดินทะเลใน ค.ศ. 1922 หลังสงคราม เธอถูกสร้างต่อโดยผู้สร้างชาวเยอรมัน และส่งมอบแก่ฝ่ายพันธมิตรในฐานะค่าปฏิกรรมสงครามและกลายมาเป็นอาร์เอ็มเอส มาเจสติกเรือธงของไวต์สตาร์ไลน์ เพื่อมาแทนที่เอชเอ็มเอชเอส บริแทนนิกที่อับปาง เรือลำนี้คือเรือลำที่สองของไวต์สตาร์ที่ใช้ชื่อดังกล่าว ส่วนลำแรกคืออาร์เอ็มเอส มาเจสติกที่สร้างขึ้นเมื่อ ค.ศ. 1889
เธอทำหน้าที่ได้อย่างประสบความสำเร็จตลอดคริสต์ทศวรรษ 1920 แต่การเกิดภาวะเศรษฐกิจตกต่ำครั้งใหญ่ทำให้เรือมีรายได้ลดลงเรื่อย ๆ เธอสามารถต่อสู้ดิ้นรนผ่านครึ่งแรกของคริสต์ทศวรรษ 1930 ได้ก่อนจะถูกขายให้กับบริษัทโทส. ดับเบิลยู. วอร์ด (Thos. W. Ward) เพื่อนำไปแยกชิ้นส่วน กระทรวงทหารเรือบริติชเข้าครอบครองเธอก่อนที่การรื้อถอนจะเริ่มขึ้นหลังจากบรรลุข้อตกลงกับไวต์สตาร์และทอมัส วอร์ด เธอทำหน้าที่ในราชนาวีในฐานะเรือฝึกหลวงแคเลโดเนีย (HMS Caledonia) ก่อนจะถูกเพลิงไหม้และอับปางใน ค.ศ. 1939 เธอได้รับการกู้และถูกแยกชิ้นส่วนใน ค.ศ. 1943